CORRECCIÓN DE ERROS DO ACORDO DE OUTORGAMENTO DA CONDICIÓN DE ENTIDADES COLABORADORAS DO PROXECTO “PRIMEIRA EXPERIENCIA PROFESIONAL” NOS CONCELLOS DA PROVINCIA DE PONTEVEDRA 2022/2023
ADMINISTRACIÓN LOCAL — Provincial — Deputación Provincial (Persoal, oposicións, 08/06/2022)

A Xunta de Goberno desta Deputación Provincial na súa sesión ordinaria do día 3 de xuño de 2022, adoptou, entre outros, o seguinte acordo: Visto o erro material padecido no acordo nº 24.31785 adoptado pola Xunta de Goberno na súa sesión ordinaria celebrada o día 27 de maio de 2022 relativo ao “Outorgamento da condición de entidades colaboradoras do proxecto “Primeira experiencia profesional” nos concellos da provincia de Pontevedra 2022/2023 no marco do Plan de fomento da empregabilidade (acordo nº 24.31785), publicado no BOPPO número 102 do luns día 30 de maio de 2022. “ Visto o informe-proposta do xefe de servizo de Promoción de Emprego e Desenvolvemento Local de data 30 de maio de 2022. Considerando que as Administracións Públicas poden rectificar en calquera momento, de oficio, os erros materiais, de feito ou aritméticos producidos nos seus actos, de acordo co estipulado no artigo 109.2 da Lei 39/2015, de 1 de outubro, do Procedemento Administrativo Común das Administracións Públicas. Por todo o exposto, en base aos antecedentes, normativa aplicable e fundamentos de dereito e a súa motivación razoada, a Xunta de Goberno acorda por unanimidade: 1.- Corrixir o erro do acordo da Xunta de Goberno do día 27 de maio de 2022 no referente ao outorgamento da condición de entidades colaboradoras do proxecto “Primeira experiencia profesional” nos concellos da provincia de Pontevedra 2022/2023 no marco do Plan de fomento da empregabilidade (acordo nº 24.31785), no seguinte sentido: Onde di: “(.) 1º.- Outorgar ós concellos solicitantes a condición de entidades colaboradoras que se relacionan no Anexo I xunto co número de contratos, nivel de estudos solicitado, a duración e a contía de subvención. Transcorrido o prazo de 10 días, contados desde o día seguinte á publicación no BOPPO, sen que se producise manifestación expresa da aceptación por parte das persoas beneficiarias entenderase tacitamente aceptada, de acordo co artigo 21.5 da Lei 9/2007, de 13 de xuño, de Subvencións de Galicia. (.)” Debe dicir: “(.) 1º.- Outorgar ós concellos solicitantes a condición de entidades colaboradoras que se relacionan no Anexo I xunto co número de contratos, nivel de estudos solicitado, a duración e a contía de subvención. O período subvencionable dos contratos formativos será dun máximo dun ano e os contratos deberán comezar o 1 de xullo de 2022. Transcorrido o prazo de 10 días, contados desde o día seguinte á publicación no BOPPO, sen que se producise manifestación expresa da aceptación por parte das persoas beneficiarias entenderase tacitamente aceptada, de acordo co artigo 21.5 da Lei 9/2007, de 13 de xuño, de Subvencións de Galicia. (.)” 2.- Publicar o acordo no BOPPO e na web da institución provincial e a súa notificación, no seu caso, ás partes interesadas. O que lle comunico a Vde. para o seu coñecemento e efectos, coa salvidade que establece o art.206 do RD 2568/86, de 28 de novembro. Asinado dixitalmente na data que figura á marxe. Contra este acordo que pon fin á vía administrativa poderá interpoñer recurso potestativo de reposición perante o mesmo órgano que o ditou, no prazo de un mes a partir do día seguinte ó desta notificación (artigos 112 e 124 da Lei 39/2015, de 1 de outubro, de Procedemento Administrativo Común das Administracións Públicas), ou ben, directamente recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa, e todo iso no prazo establecido no artigo 46 da citada Lei. Todo iso sen prexuízo de que poida utilizar calquera outro recurso que estime conveniente.